text: Eastfryslân
  Grinzen[bewurkje seksje | boarne bewurkje]
  - De Wikipedy hat ek in side East-Fryslân.
  Eastfryslân komt rûchwei oerien mei it eardere Greefskip Eastfryslân. Eastfryslân omfiemet de bestjoerlike distrikten (Landkreisen) Auwerk, Lier en Wittmund. De stêd Emden is in bestjoerlik distrikt dat op himsels stiet (Kreisfreie Stadt). De Eastfryske eilannen binne Boarkum, Júst, Nordeneach, Baltrum, Langereach en Spikereach. Wangereach heart net by de Eastfryslân, mar wol by de gruttere regio East-Fryslân (mei keppelstreekje).
  Skiednis[bewurkje seksje | boarne bewurkje]
  Yn it gebiet East-Fryslân foarme him yn de fyftjinde iuw in selsstannich greefskip binnen it Hillige Roomske Ryk. Yn 1744 kaam de lêste Sirksena te ferstjerren. Troch in ferdrach tusken Prusen en de magistraat fan Emden (Konvinsje fan Emden) hearde Eastfryslân tenei by Prusen as de Provinsje Eastfryslân. Sebastian Anton Homfeld waard de nije kânselier. Nei it Kongres fan Wenen hearde it by it Keninkryk Hannover. Yn 1866 kaam Eastfryslân wer by Prusen en sûnt 1946 is Eastfryslân in ûnderdiel fan de dielsteat Leechsaksen. Troch it opheffen fan de Provinsje Auwerk yn 1978 komt der in ein oan de lange skiednis fan Eastfryslân as bestjoerlike ienheid. It gebiet fan it eardere greefskip hat nei 1978 noch wol syn Ostfriesische Landschaft, in kultuerparlemint foar Eastfryslân.
  Sjoch ek[bewurkje seksje | boarne bewurkje]
  Keppeling om utens[bewurkje seksje | boarne bewurkje]
  - (dú) Toeristyske hiemside
  Ofbylden dy't by dit ûnderwerp hearre, binne te finen yn de kategory Wikimedia Commons. | fan